**II testi kordamisküsimused**

1. Mis oli Descartes'i filosoofia eesmärk?

2. Kuidas saab Descartes'i arvates jõuda tõeliste teadmisteni?

3. Millise antiikmõtlejaga sarnanesid Leibnizi, millisega Locke’i vaated?

4. Locke ja Leibniz – kumb neist esindas ratsionalismi, kes empirismi?

5. Mis oli kahtlemine Descartes'i jaoks?

6. Mis on tabula rasa teooria?

7. Milles seisneb Leibnizi kohaselt meelte abil saadud tõdede puudus?

8. Millega on Leibnizi kohaselt sarnased meie sünnipärased ideed ja tõed?

9. Kuidas suhtus filosoof Aurelius Augustinus Rooma impeeriumis kehtinud väärtustesse?

10. Mis on libido dominandi?

11. Mida tähendab "Cogito, ergo sum"? Mis mõttes võtab see hästi kokku Descartes’i filosoofia olemuse?

12. Kuidas suhtus Augustinus uskumusse, et elu peaks olema täiuslik?

13. Kuidas suhtus Augustinus Eusebiuse väidetesse?

14. Kas vastab tõele, et Augustinus pidas inimühiskonda perversselt vigaseks ühiskonnaks?

15. Kui lähtuda Descartes'i loogikast, siis kas kahtlemine selles, et Maa on lapik, viitab kohe sellele, et me soovime tõestada vastupidist - seda, et planeet on ümmargune?

16. Kas järgmised seisukohad eitavad või jaatavad jumala olemasolu: etnoloogiline põhjendus, otstarbekohasuse argument; Dawkinsi, Thomase, Comte, Marxi ja Feuerbachi arusaam?

17. Filosoofilistes arutlustes on tautoloogia võte, mida tuleb vältida. Guugelda: mis on tautoloogia?

18. Cogito, ergo sum - see on mõte, milleni jõudis Descartes suure kahtlemise tulemusel. Kas seda ideed formuleerides Descartes kahtles enda kui mõtleva subjekti olemasolus?

19. Otsusta autorsuse üle tekstikatkendi alusel! “Sõna mõtlemine all mõistan ma kõike seda, mis toimub meis teadlikult. Niisiis, mitte ainult aru saada, tahta, ette kujutada, vaid ka tunda on seesama mis mõtelda.”

20. Millisele uurimisvaldkonnale pani aluse Spinoza?

21. Tunne selgituse alusel ära, millise terminiga on tegu! *Filosoofia osa, mis uurib reaalsust kui sellist; õpetus reaalsuse kõige üldisematest printsiipidest, struktuurist ja koostisest.*

22. Nimeta iga uurimisvaldkonna juurde üks mõtleja: tundeteooria, diferentsiaal ja integraalarvutus, kosmoloogia, õpetus kahest reaalsusest - inimeste linn ja jumala riik.

23. Kuidas nimetas Spinoza tundeid, mis sünnivad siis, kui inimene on suutnud muuta tunde mõistuslikuks?

24. Milles seisneb *prima causa* jumalatõestus?

25. Keskendu tsitaatide sisule ja otsusta autorsuse üle!

a. “Selle mõistmiseks, mis on kahtlus ja mõtlemine, tuleb ainult kahelda või mõtelda.“

b. "Tõesti, kui hing sarnaneks puhta tahvliga, siis omandaksime tõed samuti kui marmoripank, millest võib välja raiuda ükskõik mida, kuid millest raiutakse välja Heraklese kuju. Kui aga selles rahnus oleksid sooned, milles on aimata Heraklese kuju erinevalt teistest, siis oleks Heraklese kuju talle teatud viisil nagu sünnipärane, kuigi oleks tarvis tööd, et kuju nende soonte järgi välja raiuda ja lihvida."

c. "Igas inimeses on ettekujutus täiuslikkusest, kuid maailmas pole midagi täiuslikku. Järelikult peab täiuslikkuse idee taga olema täiuslik olend, keda tuntakse Jumalana."

d. “Sinus, mu teadvus, mõõdan ma aega. Ära vaidle mulle vastu, see tähendab: ära vaidle endale vastu oma muljete segase hulgaga! Sinus, ütlen ma, mõõdetakse aega. Muljet, mille möödunud ajad sinusse jätavad ja mis nende möödudes jääb.”

e. „Füüsikaseadused iseenesest ei saanud mitte kuidagi universumit ehitada — asjasse pidi olema segatud mingisugune toimiv tegur. Lihtsat analoogiat kasutades saab väita, et piljardipall ei liigu üle rohelise vildiga kaetud laua liikumist kirjeldavate füüsikaseaduste tõttu, vaja on toimivat tegurit, milleks on inimene piljardikii ja omaenda käte töö abil.“

f. „Universumi käimatõmbamiseks pole vaja välja manada jumalat. Maise elu tekke tegelikud põhjused ei peitu jumala tahtes, vaid füüsikaseadustes.“

g. „Väär on eeldada, et religiooni ja teaduse vahel on sügav konflikt. Teaduslike loodusseaduste ilu vaid tugevdab minu kui pühendunud kristlase usku arukasse jumalikku loomisjõusse. Mida paremini ma teadusest aru saan, seda enam ma jumala loodud maailma mastaape, keerukust ja terviklikkust imetlen ja seda rohkem jumalasse usun.“

h. "Science will win because it works."

i. „Mõistus ei saa anda lõplikku vastust, aga ometi peaks igaüks langetama siin valiku. Kui jumal eksisteerib, siis uskuja võidab igavese elu, mitteuskuja igavese kannatuse. Kui siiski teda ei eksisteeri, siis uskuja ei kaota midagi (elas ta ju korralikku elu), mitteuskuja ei võida ka midagi. Järelikult uskudes on rohkem võita kui mitte uskudes ja skeptik peaks vähemalt uurima vastaspoole väiteid.“

26. Mida tähendab Augustinuse filosoofia kontekstis, et aeg on hingeseisund?

27. Millise hinnangu andis Descartes temale eelnenud filosoofiale?

28. Keda on kirjeldatud? *Filosoof, teoloog, munk, kristlane, Aristotelese õpetuse pooldaja, intelligentne, väga hea mäluga, katoliku kiriku pühak.*

29. Milles seisneb marmorrahnu metafoor Leibnizi käsitluses?

30. Millise Spinoza poolt kasutatud termini definitsiooniga on tegu? *Teadlikkus tegelikkuse paratamatusest, mõistmine, asjade nägemine nende õiges seoses tegelikkusega, paratamatuse tabamine mõistusega.*

31. Mis on substants Spinoza filosoofias?

32. Mis on agnostitsism?

33. Mille poolest erinevad ateism ja teism?

34. Kas Augustinuse kahe maailma õpetus sarnanes rohkem Platoni või Aristotelese õpetusega?

35. Kes on see õpetlane, keda on kirjeldatud? *Filosoof, matemaatik, loodusteadlane, rändas palju, vaadetelt ratsionalist, talle sai saatuslikuks külma kliimaga Rootsi.*

36. Õpitud filosoofidest on suure panuse andnud matemaatikasse kaks filosoofi! Nendest on kindlasti räägitud ka matemaatikatunnis. Leia loetelust need kaks filosoofi: Leibniz, Spinoza, Descartes, Augustinus, Thomas, Hume.

37. Inimene sünnib teatud eeldustega, st kalduvuste ja potentsiaalsete võimetega. Millise filosoofi millisele ideele see väide **oponeerib**?

38. Keda on kirjeldatud? *Kogu eluaja huvitus alkeemiast. Oli kirglik entsüklopedist. Üks kõigi aegade suuremaid loogikuid. Soovis välja arendada teaduslikku ideaalkeelt. 8-aastaselt valdas vabalt ladina keelt ning luges kreeka ja rooma filosoofide teoseid.*

39. Inimese emotsioone pole võimalik üksteisest eristada mingi kindla tunnuse alusel. Millise filosoofi millisele ideele see väide **oponeerib**?

40. Mis oli iseloomulik Descartes'i ajastuloolisele kontekstile? Leia üles kaks õiget vastust: teadlaste ringkonnad lähtusid üha vähem Koperniku geotsentrismist, katoliku kiriku õpetus kogus järjest enam poolehoidjaid, teadlaste ja kiriku vahel esines konflikte, järjest enam hakati kahtlema absoluutsetes tõdedes.